Այսպիսին է, դեռևս շատ կարճ ճանապարհ անցած, «ԷՊՍԻԴՈՆ» թատրոնի ստեղծագործական կենսագրությունը: Ավելացնեմ միայն, որ մեր թատերախումբն արժանացել է երեք մրցանակի՝ ՀԹԳՄ «Ոսկե մեդալ», թատերական նոր նախաձեռնությունների և երիտասարդական թատրոնի ստեղծման համար (2013թ.), Տարվա Online թատերախումբ (2013թ.) և Տարվա Online ներկայացում` «Բալագանչիկ» ներկայացման համար (2014թ.), մասնակցել է մի շարք փառատոնների և մեկնել հայաստանյան հյուրախաղերի: Դժվարություններ, իհարկե կան, բայց մենք փորձում ենք հաղթահարել, երբեմն շրջանցել, երբեմն էլ պարզապես չտեսնել դրանք` մշտապես աշխատանքային ռիթմի մեջ մնալով, ստեղծագործական նոր որոնումների, նոր բեմադրությունների ու նոր ծրագրերի վրա մեր ուշադրությունը կենտրոնացնելով...